**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 48**

Днес 20.01.2023г. от 10:00 часа в Заседателната зала на Община Никопол се проведе **четиридесет и осмото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов и зам. кметовете Ахмед Ахмедов и Анелия Димитрова.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам четиридесет и осмото по ред заседание на ОбС – Никопол.

Имаме кворум от 13 общински съветника, в залата присъстват13. Отсъстващи няма.

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземат спешни решения.

 Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:** Кандидатстване на Община Никопол по Процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“ по Програма „Развитие на човешките ресурси“ 2021-2027 г.

 Вносител: Кмет на общината

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношения взеха:

Ан.Димитрова: От 01.03.2023г. стартира „Грижа в дома“ с 30 ползватели повече от миналата година, за всички тях ще се грижат 21 домашни помощника. Подали сме документи за Проекта и сме одобрени. За тази цел трябва решение на Общински съвет, а договора трябва да се подпише на 24.01.2023г.

 Кр.Гатев: Какъв е критерия по който се назначават помощниците и с колко часа работно време?

А. Димитрова: Критерият е същия както до сега. Може да е на 8 часов работен ден и да се грижи за 5 човека.

Цв.Андреев: Колеги, гласуваме проекта за решение */чете проекта за*

*решение/.*

На основание чл.21, ал.1, т.23 и ал.2 от ЗМСМА, Общински съвет-Никопол прие следното

**Р Е Ш Е Н И Е:**

**№469/20.01.2023г.**

**1.** Общински съвет – Никопол дава съгласие Община Никопол да реализира проект „Грижа в дома в община Никопол“ по Процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“ по Програма „Развитие на човешките ресурси“ 2021-2027 г.

**2.** Възлага на Кмета на Община Никопол да представи препис от настоящото решение на оценителната комисия по време на оценката на проектното предложение или преди сключване на договора за безвъзмездна финансова помощ.

ГЛАСУВАЛИ -13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, поради изчерпване на дневния ред, закривам днешното четиридесет и седмото заседание на Общински съвет – Никопол.

Заседанието приключи в 10:20 часа.

**ПРЕДСЕДАТЕЛ ОбС: /п/**

 /Цветан Андреев/

**ЗАМ.ПРЕДСЕДАТЕЛ ОбС: /п/**

 /Майдън Сакаджиев/

**ПРОТОКОЛЧИК: /п/**

 /Ралица Александрова/